钦定古今图书集成/明伦汇编/氏族典/第315卷 > 《廖用贤尚友录》 > 明镐
## 钦定古今图书集成/明伦汇编/氏族典/第315卷 > 《廖用贤尚友录》 > 明镐

按《宋史明镐传》，“镐字化基，密州安丘人。中进士第，补
蕲州防御推官，改大理寺丞。薛奎领秦州，辟为节度
判官。奎徙益州，辟知录事参军。程琳代奎，奏为签书
节度判官，就通判州事，迁太常博士，除开封推官，进
尚书礼部员外郎，为三司户部判官，改刑部员外郎，
京东转运使，迁兵部员外郎，直史馆，益州路转运使知陵州。楚应几赃败，坐失察降知同州。会元昊寇延
州，起为陕西转运使，迁户部郎中，擢天章阁待制、河
东都转运使，迁左司郎中。明年，擢龙图阁直学士、知
并州，以左谏议大夫知成德军。入知开封府。王则叛，
命镐为体量安抚使，则未下，又命参知政事文彦博
为宣抚使，以镐副之。贝州平，迁端明殿学士、给事中。
彦博数推镐功，拜参知政事。己而疽发背，卒，谥“文烈。”